
* > Ova knjižica izlazi na sviet u nevrieme: 
ško će se na nju dbratiti u sred buna' i bo- 
. jeva* ? Jedva, može biti, koja zamišljena glava 
i koje ožalostjeno sarce; pa tiem nije potreba 
nikakvoga predgovora ni primetjanja, oni :če 
ju najbolje sami razumieti. Njima se dakle 
> preporučujem i njima ispoviedam, da, osim 
jedne, sve su ove piesme bile sastavljene u 
Italii od polovice god. 1846 do konca 1848 
i to u sred namamah razsipanoga života, u 
zlatniem dvoranama , kod. dragocienieh tarpe- 
za', sred tarka' engleškieh konja', pod zve- 
kom klavira' i pienom šampanjskoga; i nadam 


& 
se da kako se niesam ja onda zaboravio 


svoga naroda, tako neće se ni en mene. - 


Unaprieda ako bude Slavia slavstvovala, još 
ćemo se gdjegodj vidieti; ako ne; s Bogom | 


za svedj! — 


"a 





(IHzPOorrasti. 


PRE“, REPE 


I. 


Mladosti mi čarovne prilike 
Neprestano “letu oko čela, 
Modre oči, carn vlas, njedra biela 
[I sred ruža' listak lovorike: 


Ali dušu gonu druge slike 
Iz van uza' umarloga tiela, 
Skupa srieća, slava nedozriela 
I naroda potrebe velike. 


Sve me tako s obodvoje strane 
Sad prošasnost, sad budućnost mori, 
A _sviet bieži i sadašnost vodi.... 


Ne daj Bože da me tak? umori, 
Da moj život usahne bez plodi, 
Da od mene spomen ne ostane. 


Tihi plamen što mi život dieli 
Priličan je slabahnoj svietnjici , 
Ka u čistoj carkve staklenici 
Jedva mirno pušta zrak svoj bieli. 


Al nesrietan! ja taj plamen cieli 
Odma' uspieh k visokoj glavici, 
Sliepom nadom da svoj okolici 
Svietlost poda njegov požar smieli: 


U to gorko du'ne od sievera 
Studen vietar s kišom, s gradom, smrazom 
Kom se opriet vaj! nesmije nišla, 


Ter on grubo plamen moj razliera 
I prisili grozovitom stazom . .. 
I istom osta pepeo sred ognjišta. 


= JEL. uze 
NEE. 


Joh! odaljen od svće kuće praga 
Svuda tražim ali zaman mira, 
I sliedeći udes koj me tira 
Od nemila biežim do nedraga ; 


Hoću 1 igda tog s' izbavit vraga? 
Hoću | prispiet do blaženog vira 
Kud me goni moja stalna vira? 
Otačbina da li nij'mi draga? 


O, da, bogme! jest mi ona mila 
Jest Dubrovnik na sarcu mi rana; 
Al njim vlada sad Niemačka sila, 


Pak već marzim do rodnoga stana, 
Spomen marzim što mi dušu kosi, . 
I sviet hudi što taj grieh podnosi. 


IV. 


Da bi mogć, dušo, pokazat ti 
Sladke sane kim te pamet sliedi, 
Kad po noći, u mišlenih sati 
Mirno sjaje zrak mieseca bliedi, 


Pak da sama možeš razabrati 
Kakvom pomnjom sarcu mom u sriedi 
Skupim sladost k&m me gdje priplati 
OI tva riečca oli tvi pogledi; 


Slobodno bi sva se razčinila 
Tvarda studen što ti parsi brani 
Odkud moja muka prem velika ; 


Ter swiljena na svog ljubovnika , 
— Čista duša da ti se sahrani — 
U naručaj moj bi pohitila. 


nu ame 
V, 


Kad ja gledam tvoje bistro čelo 
Pod njime se slavna pamet krije, 
I razbora tako blago lije, 
Da do ćuda mene je uznelo: 


Kad ja gledam tvoje njedro bielo , 
Tako sarce milosno ti bije 
Puno duše, pun' dražesti" svie', 
Da do smarti razum mi je smelo. 


Čijem ću se dakle opriet tebi? 
Čijem biti strahoviti dvoboj? | 
Tko će meni pomoć u potrebi? — 


Kada slične zatočnici ovoj 
Vile nije, i na svietu nebi, 
Pridajmo se: — vjekom sam dušo tvoj. — 


VE. 


Umorenu dušu kad istrudi 
Prazna buka gradjanskog života, 
Vriska konja', majstorah rabota 
A i sama trula vika ljudi'; 


Za odahnut s pritiešteni' grudi', 
Mirnim okom priroda — liepota, 
Nakitjene divnieh krasota*, 

Sve nam dvore, milostivo nudi: 


Ter nam s vida visocijeh gora" 
Cvietnih polja', i zelenog mora 
Taka milost po žilam se lije, 


Da zabivši pakostih se svie' 
Opet vlada s nam ta parva sila 
Kojom narav život nam je svila. 


zi. Os a 
VEK. 


Na ramenu mome naslonjena 
Njeko večer, (spominješ mila?) 
Selajuć se do vrela studena 
Sva u misli' muče' si hodila: 


Kada časom klikneš: gle blažena 
GIč nebesa kak su s' nadivila ! 
Koja s' nebi duša zatravljena 
Pod prirodom takom razkrilila!! 


A ja misleć na taj vez potajni 
Kog m' odkrije razgovor tvoj sjajni 
 Uprieh u te sa svom silom oči, 


Ter božanstva tako s' osviedoči' 
Da nesmijeć drugo zrit tvč lice 
Viknnh samo: ,pomiluj Božice!“ 


— 140 — 

Ah da mi je pozabiti doba 
Kad te najprie srietoh na mom putu 
I mće sarce primi ranu ljutu . . . 
Al nesmijem, nesmijem do groba. 


Kad planuvši jednim žarom oba 

Praznu mladost bez cieli razsutu 

Skupih nježno u tvom zlatnom skulu ... 
Al nesmijem, nesmijem do groba... 


Druzi moji kad o tebi zborim 
Podsmiehom mi odvraćaju rieči: 
A ja znadem da do duše gorim, 


Znam da nema u najčastnoj srieći 
Sladjeg mira od tog što govorim, 
Znam da neću dražeg raja stčći. 


_ 41 — 
IX. 


Mnoga suza unutarnjeg jada 
Toči mi se skrovito niz lice; 
Tvarda bolest na sarce mi pada 
I uzdasi tarču na ustnice: 


Ali muka k&m mi duša strada 
Dobro pozna svieta svog granice , . . 
Pa obrazom veselje mi vlada 
I treptu mi radostju zenice. 


Tako vazdan u smartnome boju 
Pretvorenu gonim mladost svoju 
Čekajući obećano doba: 


I što grizem verige od roba 
Smieh me hvata kad mi čeljad reče: 
Blago tebi pokojni čovieče ! 

X. 


Niesi mi ti mogć mirno proći 
Hudi gode, do viećnosti tavne; 
Nit ti bieše dosta k meni doći 
Za odkrit mi tve privare javne: 


No da cieli sviet se osviedoči 
Koli rieči kraljeva su -stavne , 
Još ti jednom na moj narod skoči 
Na djedinstvo matere ni slavne; 


I Krakova ta jedina grana 
Davnog stabla domaćeg obraza 
Žartva padne Niemškom gladu hrana. 


Tim se slavi udesna iva staza 
Hudi gode do viečnijeh dana! . . . 
Proklestvo te sliedilo sred jaza! . 


5 49%. 
XI. 


Ol u sjajnoj nekretnoj tišini 
Ogledao ponoćna čudesa; 
OI vietricem, kim se budi resa, 
Tjer6 ladju k žudjenoj krajini: 


Ol uzavriv* sliepoj u dubini 
Raztresao zemlju i nebesa, 
I nagradu dao svoga biesa 
Prem lakomoj ljudskoj opačini : 


Ja sam tebe svedj ljubijo, more, 
I pokornim duše zadivlenjem 
Gled6 tvoje bezdne i ponore; 


Svedj sam želio, kada moj čas dodje, 
U najkrajnim svietom razstavljenjem 
Da tvoj talas preko mene prodje. 


zu, SL 
XIE. 


Biežte, biež'te moji barzi dani 
Ja vas neću mlade požaliti , 
I ti zoro nemoleća svani 
Koja ćeš mi najpokonja biti: 


Štedi druge, i oda zla brani 
Otca, koji trudom djecu siti, 
I djevojku, koja kriepost hrani 
Za sudjenog vojna nadariti: | 


Štedi one koji živiet žele, 
U ljubavi ki me misle k tebi, 
Šted' brižlive, lakome , vesele, . . . 


Ali mene u ovakoj zgodi 
Ni drugome koristna ni sebi, 
K men' slobodno, carna zoro, hodi. 


<. dB 
XEKI. 


Taka bi se ljuba meni htiela 
Kao što ti si, dušo nesudjena, 
Tanka stasa, vitijeh ramena* 
Carnovlasna, modrooka, biela, 


Mudroglava, milosardna, ciela, 
Iz duše ti teče slas medena; 
Ah ti niesi kako druga žena . . . 
Zviezda sja ti varhu vedra čela! 


Oh dni blagie', o blažene srieće! 
No ta padne drugome u dio, 
I cvil naši prestat viekom neće! 


A ja mogah . . . ja sam sam puštijo 
Da se od nas slava ta odreče ; 
Mladost našu sam sam pocarnijo. 


— 16 —. 

Zaman kvarim ove biele liste 
Kak me mami požuda goruća, 
Samo ognju ja nametjem pruća 
I samoga mene rieči lište : 


Njih gledaju tvoje oši čiste | 
A ćut niedna dušu ne ohmuća, 
Kao svirala kad joj neznaš ključa; 
Svedj mijeme ostaju, svedj iste. 


Šta da radim? nisu | sa mnom vile 
Koje bi mi bile u pomoći? 
Nisu 1 sa mnom sve nebeske sile ? 


No, za pridat moju tajnu želju, 
Tkomu ću se molit u nemoći? 
— Sliepoj srieći i sllepome Lelju. — 


105844. 


XV. 
Nade goju 
Mladost moju 
Cieli viek ; 
Al uhvanje 
Svakdan manje 
Goni tiek. 
Zaman viera 
Mene tjera 
Na dobit, 
Kada duša 
Svakdan gluša 
Metje štil. 
Eto danas 
Okolo nas 
. Sve varvi, 


A ma sila 


Sasvim cila 
Jošle spi. 


2 48 < 
XVI. 


Često brodar pomnjivi 
Jezerom se vozeći 

Sluša tiho k večeru 

Sveto zvono gdje zveči: 

Taj mu budi spomenu 

O dalekom plemenu ; 

I na želju što mu sarce para 
Plač oblije smutjenog brodara. 


Tako, gospo priliepa 

Kad ti nebo zagledaš 

I u tanke glasove 

S biela garla zapievaš ; 
Naša duša ledena 

Stvori se odma' plamena, 
I leteći do prirodnih kraja 
Put nahodi zabvenoga raja. 

Rano na te križal svoj poslavi 
Zla sudbina o kneginjo mlada, 
I sirotom nagom te ostavi, 
I progna te iz kraljevskog grada. 


A _ kad ištom bieše u ljubavi 
Odahnula od toliko jada', 
Eto s nova u goroj poplavi 
Dvoestrukom silom na te pada. 


Sada kud ćeš su to dvoje dice? 
Jel na svietu jošte pokrajine 
Koja bi ih htiela, sirotice? 


No se ognjem devetorim kuša 


Dobro zlato za da čisto sine, 
I nebrojnim tugam dobra duša. 


2* 


Zara 


Polkinja u Kćalii 


(i2 talianskoga od Dal! Ongara). 





Šta će meni popievke vesele, 

Šta će meni južnog sunca strele? 
Gdje si carkvo, gdje ste sveci moji 

I ti rieči ka me parva goji? 
Ovdje sa mnom nitko plač nelije 

Na igre mi nitko se nesmije. — 
Mila zemljo u kojoj osvanuh, 

Pamtim tvoje lišaje rumene: 
Blagi dahe čedom kog odahnuh 

Ljnbim tvoje cielove studene: 
Jadno sarce od svih odaljeno 

U raju si plakat prisiljeno !! 


-- = ao 

Sastanak vieštica? 


(is Šekšpirova Makbeta). 





1. Gdje si sestro bila? 
2. Ja sam svinje klala. 
3. A ti seko? 
1. Brodarova mila 
Kostanja' je karcat skut imala 
Te žvačaše, žvačaše, žvačaše: 
»Daj i meni rekoh joj; 
»Hajd' vieštico“ kurva mi odvrati; 
No nje vojno brodi put Alepa 
Na korablji Tigri vilovitoj : 
A rešetom po moru tarćati 
Ja znam, ljuta kako miš bez repa: 
Šta € uradit? to znam, to znam, to znam. 

2. Jednog vielra ja ti poda. 

1. Dobrota je velja tvoja. 

3. A ja drugog. 

1. Ostala su moja, 
I sve luke gdjeno vietri puše 
I sva mjesta koja vihri duše 
Na brodarskoj knjizi naznačena. 
On 6 usahnut kako klic od siena, 
Neće usnut ni noću ni danom 
I dušom će žit anatemanom ; 
Devetkrat ću devet tiedan' stati 
I, gdje mledni, opada, gledati, 
Al ne moguć brod mu utopiti 
Vihri će ga odasvuda biti . . . 
Vidj šta nosim 

2. Vidj'mo što je 
Od pomorca palac to je 
Ki potone kući kad idjaše. 

(Čuje se tambur). 

3. Tambur, iambur, ide Makbet. 
Udesne sestre s rukom u ruci 
Zemljom, morem igramo!, 
I naučene u takvoj struci 
Kolo holo skakamo : 
Za te tri, — za me tri, — i još tri, 
sad dospi. 
U sve devet. 
Gotovi su čini svi. 


a ke 


MHceri Karagjorgjevoj 
od Puškina 


(iz ruskoga). 


Groza lune a slobode vojak 
Svetom karvi do negu' izmarljan 
Čudesni tvoj otac, prestupnik i junak 
Bi užasa ljudi! i slave dostojan. 


Dieteia € on njegovaše 
Karvnom rukom na grudi' plameni', 
A igruškom tvom biaše 
Bratubojstvom handžar izoštreni. 


Kak često, uzbudjen osvete divlji žar. 
Nevine ti zibke primukne na čelu, 

I novog ubojstva misleći na udar 
Zagleda se u te i nebi tudj veselju! 


za DE ie 


Sumračan OR živi, užasan do konca, 
No ti si, prekrasna, uzbunjen viek otca 
Životom smierenim nebu izkupila; 

I s groba si k nebesam 

Kako sladki timiam 
Kao čiste ljubavi molba uzhodila. — 

Falisman 
(od istoga). 
Tam gdje more viečno bije 
Pustošine i pečine 
I gdje luna sja toplie 
U čas mili noćne tmine 
Po haremih gdje se gubi 
U nasladah Musulman, 
Ljepotica me zaljubi 
I poda mi talisman. 


Ljubeć mi je govorila: 
Sačuvaj moj talisman, 
U njemu je tajna sila, 
Ljubavi ti 'e on podan; 
Od nevolje, od nesrieće 
Kad se zbije uragan, 
Tvoju glavu, mili, neće 
Izbavit moj talisman ; 


u OT 


Ni bogastvom od istoka 
On te neće nadariti, 
Ni će tebi od proroka 
Poklonike pokoriti, 
Ni na krilu milog druga, 
Iz žalostnih tudjih stran' 
Rodni u kraj, na siever s juga 
Neć te svarć moj lalisman; 


Ali kada zlobne oči 
Budu tebe začarale, 
Ili usta u mrak noći 
Bez ljubavi cielovale , 
Mili druže, od zabavi 
Od sardačnih novih ran' 
Od izdaj', od zaboravi 
Moj te spas't će talisman. 

Ljukavi smart. 
Od Jakoba Leopardi-a. 


(Iz talianskoga.) 
"Oy oč Heoč gelovow, azovnese« vćoc. 
Onaj kog Bogovi ljube umire mlad. 


Menandro. 


Jednom sreća Moranu i Lelja 
Bratjom skupa rodi: 
Niti stvor? liepšije' 
Gdje na zemlji il na nebu nije. 
Od jednoga blago sve izhodi, 
Svaka radost velja 
Što po moru bitja se razlieva, 
A svih jada' druga 
Izlieči nas i svakakvih tuga'; 

Prekrasna ta dieva 

Blaga vidu, i ne licem huda 

Kak plašivi namišljaju ljudi, 
Rado k Lelju dietetu 

Pridruža se svuda, 

I nad ljudskom cestom skupa letu 
Sam razgovor sviesnije' grudi'. 
A nij' nigdje sarca sviesnijega 
Do ljubavju ranjena , 

Nit prezira tavni život jače, 

Nit za drugog gospodara preče 
Kak za ovog, viditi ćeš njega 
Poginuli spravjena: 

Jer gdi 'e Leljo tv& pomoći 
Sloboda se radja il uskoči; 

I ne praznim mislima 

Čim s' obično pomaže , 

Nego samim dielima 

Ljudski porod pametan se kaže.. 


2: 190 


Kako s parva se zamete 
U dno sarca ćutjenje ljuveno, 
Skupa š njime, tiho umoreno 
Njedra nama ugnijete 
Niekojaka od smarti požuda: 
Kako neznam: no 'e to svuda 
Parvi zlamen iskrene ljubavi. 
Možda ova plaši nas pustinja, 
Možda zemlja čovieku se javi 
Otudjena pokrajina 
Bez te same, nove, neskratjene 
Blaženosti, za kom mislim? gine: 
No kakoli za uzroke njene 
Sarcem već prećuti 
Godinu nemilu, 
Tako htio bi počinuti, 
Htio bi prije u luci se naći, 
Neg okuša silu, 
Što već bukom okolo se mraći. 

Pa, kada sve zahita 
Ota moć strahovita 
I sarcem nam nepobiedna mlati, 
Oj koliko krati 
Tebe, smarti, požudom gorućom 
Taj nesrećni ljubovnik priziva ! 
I večerom, il kad zora siva 
Kak odloži umoreno tilo, 
Kolikrat je blaženim se zvao, 
Da bi s! odtud nikad nedigao , 
Ni svarnuo sunce zriet nemilo ! 
I još na zvek od martvoga zvona, 
Na popievke s kim provode 
Martvu ćeljad do viečnog zabitja, 
Kolikrati s uzdasima 
Iz dno sarca usiona 
Nenavidi tog koj ode 
Počivati sa martcima! 
I sam carni narod s sela, 

Komu nije kriepost iz nauka', 
Sama cura stidna i nesuwiela 
Kojoj bi se kosa .nadizala, - 
Smart kada bi spominjala , 

Grob već smije i grobne zakove 
Okom stalnim razgledati, 

: Smije nože i otrove 

Sve potanko razmišljati, 

I neučenom svom pametju 
Blagorodnost smarti razumije. 

K Morani se tako krelju 

Svi Leljovi nauci. A često 
Unutarnji takov boj postane, 

Da ga tarpiet narav kadra nije, 
Pa il slabo tielo pane 

Pod udarcim kriepkijem i čvarsto 
Bratskom silom Morana slavstvuje; 
I tak Leljo u dubini kuje 

Da je seljak neučeni, 

Ko dievojka samodruga, 
Iz svih rukah usiljeni' 
Mlada svoja lieta zakopao. 
Sviet se njima ruga 
> Zato Bog mu mir i starost dao. 


Iskrenima , blaženima 
Duševnijem svim ljudima 
Jednog od vas sudba poklonila , 
O gospodo liepa, mila 
Ljudskom rodu najveć skladna, 
Kojoj moći nij' prikladna 
Moć nikakva od cieloga svieta, 
Nit jom itko, do udesa, vlada. 
A ti koju od parvieh lieta' 
Ja prizivljem svedj sa slavi 
Blaga smarti, oj boginjo 
Milosardna varhu ljudskie' jada', 
Jesam li te igda proslavijo., 

Jesam 1 igda neharnost naroda 
Božanstvenoj tvoj zastavi 
Naplatit se usilijo, 

Ne ckni veće, vriemena' kneginjo, 
Neobičnim molitvam se skloni 

I od oči' svietlost mi odgoni. 

A u koje doba goda 

Na moj poziv krila razpneš, 
Mene stalno svedjer nać ćeš 
Pravim čelom, oružanim 

I udesa nepodanim, 

Nit da ruku tu proslavljam , 

KA se karvi mom nevinom masti, 
Niti da joj blagoslavljam 

Kak stsrinskom podlom časti 
Ljudski porod navadno se klanja; 
No da prazna sva ufanja 

Kojim svijet sa diecom tieši, 

I sve lude govore i rieči 

Odmetnuvši tja od sebe, 

U nikoga nade jedinice 
Nepolažem van u tebe, 

Te dan samo čekam vedro 
Kad ću klonit zadriemljeno lice 
Na dievično tvoje njedro. 

Evanu Holaru 
1842. u Padovi. 





Ludo diete na majčinu skutu 
Slušah njegda našie' pradiedova' 
Slavna diela i slabahna duša 
Sva se stresa majci u naruču .... 
Zdravo tielo a pamet pitoma 
Dostignuvši od mladosti doba 
Sviet se na me stisne k6 lavnica, 

I ja stadoh pitati prirodu: 

Zašto sarce u parsih mi bije? 
Zašto ruka svud se pruža željna ? 
Zašto noge pod-a-mnom mi skaču? 
Kada ti si poslanik nebeski 

K meni došć i rek6 mi: pievaj! 
Pievaj slavu junačkoga puka 
Maržnju bratje, kletvu od naroda 

I svakakve tuge i nevolje : 

No daleko po tamnome nebu 
Kaži zviezdu slabahne svietlosti , 
Ona veća svedj veća postaje 
Približa se, žarke metje zrake 
Dok zasija životvorno sunce, 
Pievaj sinko, Slav se preporadja ! 
I ja uzeh gusle javorove 
Piesme pievah na jedinoj struni; 
Ali duši nestali su glasi . . . 
Niedno slovo ne značuje vatru 
Kojom gori sarce od junaka. 

Ja sam čedo carnogorskie' gora', 
Dajte meni pernog buzdovana 
Dajte liepu šarku demeškiju . . . 
Čas prispije, valja vojevati, 
Kčrvcu prolit, spasit domovinu 
A ne gudit po gusli sliepačkoj. 

Adamu Mickieviczu 


zdravica 


u Rimu na 11. ožujka 1848. 


Dobar došo, o putniče brate, 
Odmori se od trudnoga hoda 
I na stable tiberinskie' voda' 
Štap obiesi i gusle poznate. 


Zaboravi tarnje i kupiene 
Kojiem su ti izciepane noge, 
Tvarde pute, zvierine premnoge, 
Tavne jame i visoke stiene. 


Zaboravi sve što te je smelo, 
Što ugrabi nebeskoj visini, 
Te nam stani, siedi i počini 
A oteri oznojeno čelo. 


== .99 


Znam da dušom dugi boj si bijo 
Da ti se je sarce razpuknulo ; 
Znam da 'e svako darvo usahnulo 
Na kog si se putem naslonijo! 


Ali muke kada ti nam spieva 
Uzdarhtanjem sviet ti odpoviede: 
Svako sarce jauk tvoj ujede 
Na ivće glase svaki suze lieva. 


I ja njegda s malog čuna moga 
Gledah tvoju korablju golemu . . . 
Slabi ptačak u skrovištu svemu 
Piesmu pievah orla nebeskoga*). 


A desnicu u prostoti svojoj 
Pouzdano sada pružam tebi, 
Ti ju primi, ti pritisni k sebi 
I poslušaj gdje ti kaže: pokoj! 

Pokoj burnoj oholoj pameti, 
Pokoj sarcu i groznim čuvstvami , 
Sam se sobom skupi u osami 
I priklekni prid ov' oltar sveti. 


To je sama hrid nekolebima 
Koja smije uzdaržat nam ladju, 
Uspokojit unutarnju svadju , 

I spasenje darovati svima. 


Ti k njoj danas pokorno pristupi 
I usta si žeravom izcieli, 
Te zamotan u zavezi' bieli' 
Novu piesmu slobodno zahupi. 


A ja s tobom, k6 za popom djače, | 
Sveštena ću pripievati slova, 
I naviestit očekano doba 
Svom narodu što u lanci' plače. 


i Sa az 


»Ustaj , ustaj plemeniti rode, 
Zgrabi kopje, oklope, barjake, 
I pod novim znakom zbroj junake 
Pod zaslavom Viere i Slobode! 


»iko prot Bogu i protivo tebi? — 
Eto k moru bieži Turčin divlji 
K čarn-dubravi Nijemac pužljivi 
A marskog" se Madjara otriebi ; 


»1 slobode usred tvih sinova", 
Uviek bit će domovina prava, . .. 
Te davna će gospodovat Slava 
S Dubrovnika bielog do Krakova. 


*) Sačinitelj prevede po talianski niekoje Mickie- 
vičeve stihove godine 1843. 


— 42 — 


Na grobu 


Danta Alighieria 


u Ravenni 4. prosinca 1848. 





Na tvom grobu, koga sviet oblija 
Dugim plačom, dugim blagosovom, 
Slovinski se zadnji val razbija. 


Kaži, starče, jeli k tebi novom 
Bukom došo, koju sviet neznade, 
Jel' te novim probudio slovom ? 


Jel € ukazć kao viteze mlade 
Tjera k viencu nedobita Slava, 
Ludu diecu i siedive brade? 

Jes' vidio kako davna prava 
Odkupuje narod golubinji, 
Kakvim žarom sija naša glava? 


Sad mi reci — tako kljun orlinji 
Ostavio domovinu tvoju — 
Odgovor mi podaj po istini: 


A mo'š liepo rieč poslušat moju, 
Jer k6 ti si, i ja s me mladosti 
Svu obidjoh otačbinu svoju, 


Ne bi 1 našo gdjegodj slobodnosti 
Živo sieme kod nje sahranjeno 
Pod gomilom pradiedova' kosti! 


I tad poznah nesriećno koljeno 
Dobre volje i dobrije' grndi' 
Svud divljaštvom jošte zaraštj eno; 


Sem ea 


A koji se hvale bolji ljudi, 
Ta je grubša i gadnija fela, 
Ta domaće tudjim okom sudi. 


Jest, pravedno, i poštenih čela? 
Kojiem je za istinu stalo, 
I traže ju kako cvietje pčela; 


No takih je na rabošu malo, 
Malo vode žedju bi'm ubilo, 
Malo suknja halje bi im dalo. 


Pa videći — prosto meni bilo — 
Svog naroda odieću razsutu 
Sarce mi je jadom propištilo ; 


I ja prokleh našu kob priljutu 
I za skriti svoje duše ranu 
Italie počinuh na skutu. 


E Aba 


Tvoje zemlje svaku iskah stranu 
I tu nadjoh u kneževski' dvori' 
Goj, utiehu, hvalu i obranu; 


Al naučih kako solim gori 
Tudji hljebac i kakvo je brime 
Ić po tudjim stubam doli i gori. 


No tko prodje svoje mlado vrime 
U sred liepie' talianskie' kraja" 
I nepozna kćeri njih ljubime ? 


Tko je živio sred talianskog raja 
Gdje prirodom sama milost vlada 
I ne okusi ljuvenoga vaja ? 


Hvala tebi o Mletkinjo mlada, 
S carnom kosom i s očiju plavi 
Ti oholu moju dušu svlada; 


io UG o 


Dugom dvorbom tebe ja proslavi, 
Al mi taka dodje sarcu plata 
Da se svakih truda' zaboravi': 


Tvoja ljubav hak bi dušom data 
' Tak ti 'e dušom, dušo, povratjena 
I ma harnost bit će svim poznata: 


No ja puštih usta tva medena 
Puštih tvoja njegovanja mila, 
Tvojih oči' pogleda ljuvena: 


Jerbo mene k sebi prizva* vila', 
Moja stara domačica prava 
Koja me je diečkom odhranila, 


Ona meni kako glasom lava, 
Pokle odkri svoje lice bliedo 
Triš zavika: slava, slava, slava! 

21 otide, a ja sliedom sliedo' 
Njene trage sve hodeći muče" 
Kako s majkom ide ludo čedo. 


I k6 njegda znance putujuće 
Od istoka do rodjenog cara | 
Siajna zviezda kolebi dovuče, 


I tu stane ; tako moja stara 
Kak me vidi, pievče, do tvog groba 
Ostavi me sama kod oltara. 


Biaše liepo polunoćno doba 
I sve zviezde jednim siahu žarom 
Povarh kralja kako povarh roba: 


Ti stajaše nad stolicom starom 
I na dlanu licem naslonjenim 
Kaza' mi se višnih spiev' gosparom. 

A očima suzama carljenim 
Ja sad garlim tvoju studen-ploču 
I zovem te glasom umiljenim: 


Jošte njegda dodje k tebi noću 
Sin hrabreni bogatog otoka 
I sazva te, i ti njega poču', 


Te izlazeć s groba tvog duboka 
On razglasi po cielome svietu 
Viešti tvojeg proročanskog oka. 


U ničemu ja se tom poćtu 
Ne priličim; on se s orlim muči, 
A ja jedva puzem se po tletu: 


No neka me tebi preporuči 
Dugi nauk i ljubav velika 
Kojom tvoju knjigu si prouči“. 

Prozri, oiče, na svog učenika 
Svarh prestolja gdjeno s Beatričom 
Ovienča te toli slavna dika. 


Ti Znaš dobro pod kakovim bičom 
Stenjali su narodi slavjanski 
Pod kakovim darhtali su tičom ; 


A sad, reci, hoće li se stranski 
Narodnijem barjak izmieniti ? 
Krilo 'bielit oro austrijanski ? 


I sloboda za kom toli hiti 
Ljudsko sarce, da drugo nemari 
Hoće I veće i nas prosvietliti ? 


Al živemo svi mi u prevari 
I napokon svim nam odzgar prieti 
Novi jaram teži nego stari? 


4 

Bože, nedaj da ta ugoneti, 
Al piesniče, tako € tvog imena 
Ne ckni drugo istinu nam rieti. 


Odgovori, kaži, ka vriemena 
Nas čekaju? šta će s' od nas čuti? 
Šta će biti od naših plemena'? — 


A ti mučiš! oko ti se muti 
Gorkiem plačem ; jed ti lice masti... 
Ah znam šta je; šuti, starče, šuti! 


Ti svć gledaš Italie vlasti 
Varvarskijem četam poharane 
Gdjeno lete k najkrajnoj propasti; 


Pa ti znadeš iz koje su strane 
Narinule zvierske te ordije ; 
No vjerujmi, to su divlje grane, 


_ s“ 


Živo stablo naroda to nije: 
Jer u njemu, kak u rimskom puku: 
Slobode se božji oganj hje; 


I on primi iz talianskih ruku? 
I u davno i u novo vrieme 
Dugotrajnu uvriedu i muku . . . 


No pozab'mo to omraze sieme ; 
Omraza nas nigda pomoć neće 
Ni oblakšat obće težko breme. 


Nego ljubav koja svietom kreće 
Nju zovimo sarcem i ustama 
Za da i nas sajedini veće. 


Hoće li se našim molitvama 
Ona sklonit? hoće 1 njena milost 


Unaprieda biti medju nama? 
4% 

Sviet bi tada uvidio kripost 
Naših sila', tad bi od sievera 
Jug odkupio svoju cielovitost. 


Je li sveta, starče, to namiera? 
Ti koji si do božijeg stola, 
Kako tvoja izčisti se viera, 


Budućnost se tebi kaže gola . . . 
Ti bi mogo kroz tielesne siene 
Ukazat nam, ka je viečna volja — 


— Tako prosiak — starac se okrene, 
Ganut mojim iskrenim molenjem, 
I obredno blagosovi mene 
Sveštenijem rukopoloženjem. 


mega a 


Na slavu 


Jelačića bana. 





»Ako Bog da i srieća junačka !« 
Jelačić. 


Od istoka do zapada 
Ime tvoje vitežko se vije, | 
Srieća ti se razbludnica smije, 
I pred tobom svaki dušman pada: 
Veće okusi Madjar tvardoglavni 
Tvoju silu, veće tebi vrata 
Beč otvori, grad poglavni: 
Odasvud te pokloni dostižu 
I čistoga draži zlata 
Odgovori tvi se dižu: 
A kao njegda sarbskieh Mirmidona* 
Podignu se izpod zemlje puci, 

Tako danas teb' u ruci 
Nova vojska stvori s' od iskona: 
Svak za tobom rado leti 

U sred karvi, praha i rana', 
Svak bi bio rad umrieti 

Da , u ime Jelačića bana. 


Stoji vriska konja' i konjika' 
Siev sabalja' grom topovah' 
Bitka silnieh vitezeva' 

Jauk padših, lelek ranjenika" 

I klik divlji snarli i pobiede. . 
Mili Bože! dal' uvriede 

Mogu ljudi do tog dogoniti? 
Šta je vojna? šta I junačivo? 
Karvolitje, razbojničtvo , 
Bezakonje, bies mahniti, 
Kainovo nasliedenje, 

Svake pravde odielenje, 


=. E. 


Koim čoviek divljoj već zvieradi 
Spodoban je nego božjem licu: 
No kada se o slobodi radi, 
Kad za branit ženu il dicu 

Muž il otac koplje zgrabi, 
Pomagao Bog mu od osvete, 
Sve su kaplje njegve karvi svete 
I sva diela diela od svetinje; 
Pa da čoviek tad i pane 

I kao žariva da ostane, 

Grob će njegov bili oltar častni 
Kam' sirotu sprovadjat će mati 
Da s' u otca budu izgledati. | 
Zaman Xerses, car nečastni 
Silnom vojskom Greciu porabi 
Tiranina nitko nespominje , 

A sviet cieli slavi do nebesa" - 
Termopiljska trista tak tielesa, 
Da s pepela njihovog s' izlegne 

Nova četa, mala šaka 

Po izboru svih juneka', 

Koja karvi muamedske viere 

Aziatsku uvrieđdu opere. 

I naši su na Kosovu pali 

Za karst častni i za otačbinu, 

I svetci nam za istinu 

Miloš, Lazar su ostali, 

AI još nij' nam iko bi s' osviestio 
Da iz rane striel istegne, 

Koj bi naše martve osvetio. 


Tebe narod izabere, 
A njemu se i sam car pokloni, 
Tebi s puta sve ukloni, 
Do svake te časti uzveliči 
I svakom se tvojom slavom diči; 
Al ne zato da ti grudi 
Usvietle se žar-karstima , 

Niti da se kupe ljudi 
Pred oholim tvim vratima, 
Niti da bi medju švabskieh sluga'* 
Mladog cara dvorbom veselio, 
Nego zato da bi sarcem smio 
Dignut narod svoj iz tuga'; 
I njegove sit ljubavi 
Odveo ga k obećanoj slavi. 
Mnogo on ište od tvoe viere, 
Mnoga hoće odgovora, 
Jer svoj udes izvaršiti mora. 
Srieću ti je prikazao, 
I to neće nigda pozabiti 
Najslavniem medju svima biti, 
Pa što budeš ti izbrao 
To ću viečnih listih sviedočiti 
Nepristrasna poviestica : 
I zimi će kad se sumrak stisne 
Skupiti se najzatnia lica 

Ok6 sliepog kog pievača, 

Da uz javor noći im prekratja ; 
On € o tebi gudit pisne, 

Pa od jeda ili od radosti 
Uzdarhtat će siedi gosti. 


Gle nesreće biednoga naroda , 
Svak ga marzi, svak prezira 
Od njega se svak odiira, 

Te on stenje vaviek u nezgoda'. 
Mili Bože, jel' istina 

Da za griehe starog dieda 

Ti pedepšeš nevinoga sina ? 

Ah mnogo li tvoga jeda 

Na glavu nam oeici sakupiše, 
Kad nas takieh ogrRdiše ! 

Gle ni jedne bludno Ture biesni 
Blago otimlje i dievojke ljubi, 
Pa da narod sav pogubi 


0: 


Od dieee si stvara Janjičare ; 
Gle na druge Madjar holi 
Jezik gazi, narod bije ; 
A na tretje Niemac sviesni 
Od prirode stara varalica 
Odasvud nas glč obkoli, 
I da orao carna tica 
Svoja krila već razvije 
Goni sobom naše graničare . . 
Samo za se neimamo sile, 
Samo za se neimamo slave, 
Zastave su se slomile, 
Razorile sve tvardjave: 
I ti padneš Dubrovniče bieli 
Alem-kamen na morskome briegu 
Upisa se robstvo na tvom stiegu*), 
Tvoji su se pievci ušutieli. 
"*) Na zastavi i na pienezima dubrovačke republike 
biaše njegda upisana rieč ,Libertas“ ,,sloboda“. 

No kao zmia na troje siečena 
Svaki komad hlepti, teži, 

Uvija se, puze, ježi 

Nebi li se s glavom sastavio 
Dok ga smartna neumori siena; 
Tak i narod naš za slogom 
Sada hiti žurnom nogom, 
Danicu je uvidio, 

Pukla mu je veće zora, 
Njegov sat je već udrio, 
Napried, napried, bez odmora, ... 
Na te, bane, on se sad naslanja, 
Na te svoja polaže ufanja, 

Ti ćeš njemu lice osvietliti, 

On će tebe oj! blagosloviti. 


Ove rieči, gospodine , 
Neiztoče iz mog skuta 
Kak ih pamet sama tjera, 


m. mre 


Nego kako Bog ih nadahnjiva; 
Sud sam samo s koga se izliva 
Obća nada, obća viera, 

Glas. koj viče sred pustinje: 
»Zlo ostavšim na pol puta“ 
Jerbo neznam bez narodne slave 
Umisliti vienca oko glave, 

Ja k Harvatskoj doć pohiti' 
Kada poču' ime tvoje 

Jer se nadah prie sdružiti 
Tvome maču gusle svoje. 

Ulomci iz Gjurgjevice. 


Dogodovština naroda sarbskoga morala bi 
bii bolje spievana nego izpisana: oma bo 
jeste nedovaršena davoria. 


Lamartine. 


PB 
Drugi odlazak Karagjorgja iz Sarbije. 


Nije njegda na kobnom Kosovu 
Gdje s Lazarom sarbska sila pane, 
Osietio narod rob-okovu, 

I poražen tako ne ostane: 

Kako onda kada buknut ovu 
Riječ sluša pokli zora svane: 
»Sirotinju Karagjorgj ostavi“ 
>,U Niemačku noćas on odplavi“ 


BAE. gre 


A Turaka' nebrojene čete 
Bezuzdanim biesnilom nas&arnu ; 
K Biogradu eto veće lete 
Halakaju, pobijaju, garnu. — — — 
»Mili Bože od nas take štete 
»Arhangjeli tvoji nek odvarnu ; 
»Kamo pobieć? Kosa mi se ježi! — 
»Svi na Savu! — bieži, brate, bieži“ — 


I na Savu odm& sve narine 
Mužke, žensko, golemo i mlado, 
Te na vodi priplašeno gine 
Kano ludo jaganjaca' stado; 
Tko se spušta niz obalske stine 
Tko do ladje pritiska se rado, 
Tko u rieku za priplivat skače, 
Tko se kune, tko viče, tko plače: > 

Ali kišom jesenjom naduta 
Plaha Sava kolovrate vije, 
Što god joj se namiera sred puta 
Sve smartnijem talasima bije, 
I to veća poplavica ljuta 
Svu u Dunaj svoju silu lije, 
Novo breme on da tarpi neće 
I na silu silu joj odmeće. 


A oblak se sa Avale diže 
Tavni, marki sa kišom i tučom, 
Sve Vračara glavice dostiže, 
Sve dohvata otoke obručom ; 
Eto vihar razpušta se niže 
Garmljavinom i trieskovim lučom ; 
Plamta munja, gromovi se ore 
A planine tresu se i gore: 

Tako gdjegodj sred sinje pučine 
Jug i siever kada boj zameću, 
Uzdižu se vali u visine 
Varve piene, u zvarke se meću, 
Gardno buči urnebes sred tmine 
I trieskovi nebom svud s' okreću; 
A pomorcu bliednome iz oči' 
Mnoga suza slobodno se toči. 


No harvanjem dugim umorena 
Priroda se sama već ulješa ; * 
Sa Dunajem Sava pomirena 
Staru milost vratiti pospieša: 
Samo jošte tielesa studena 
Mutna voda siemo tamo mieša; 
Bijograd se sam još bieli hudje 
Jer na njemu znamenje je tudje. 


— 68 — 


A tko tamo u sred Ciganlije 
Ljuto cvili, žalostno tuguje? 
Samohrane tu matere nije 
Da za sinom jade jadikuje, 
Ni za bratom sestra tak ne vije, 
Ni tak mlada vojna speminjuje : 
To su jači nego ljudski glasi, 
To su vile besmartne uzdasi. | 


Eto mlada na pećini stoji 
Dugom bielom haljinom uvita , 
Plavu kosu vietrima si goji 
Razpuštenu niz ramena vita , 
Ljutu ranu što joj parsi dvoji 
Sa karstašom barjakom prihita ; 
A na rajskom oplakanom licu 
Nosi mladi miesec i danicu. 

Izza starmie*' tatranskih planina" 
Naše stare njegda ta izvede, 
I do plodnie* dunajskih ravnina' 
Srodnom puku u naruče sveđe ; 
Tu poganskie* izčisti ih tmina' 
I spasevom zakonu privede; 
Tu prostere do mora banije 

I velike sarbske županije. 


Ma nesloga , ta slavjanska dika, 
Izmedj bratje odua* luč upali, 
Te ustane čoviek na čovika 
Mlad na stara, na velika mali ; 
Sina s* otac plaši k6 karvnika 
I na otca silom sin navali; 

Te što tako jedan drugog bije, 
Meko Garče nadvlada ih svije. . 


— 68 — 


Ali na glas vile posestrime 
Slavnu digne Nemanja zastavu, 
I kraljevsko d4 narodu ime, 
Ovienčajuć svetom krunom glavu ; 
Tada svane ono zlatno vrime 
Koje sarbsku tak uznese slavu 
Da s i danas po svietu priča 
Star Nemanja s deset Nemanjića. 


Tada s barda'* rude skupociene 
Svud obilnost po zemlji sipaše ; 
Tada lavre divno sagradjene 
Pod nebom se bogato blistaše; 
I zakonim ćudi uredjene 
S blagosovom narod vodiaše; 
Vojske svuda dobivahu slave 
Sarbskoj kruni ilirske daržave: 

Častni vienac što u vedroj slavi 
Čelo resi rimskog vladatelja, 
I opasa zatim mač karvavi 
Niemac-Karla veljog gonitelja, 
Eto Sarbskoj počine na glavi 
Car Dušana Silnog boritelja. — — 
Tko da nama otme slavu staru? 
Tko da s' opre silnom našem caru? 


Tko? žalostni! — onaj što s svog stana 
Broji suze sirot" i udove, 
On posluša molitvu Dečana 
Kad ga k sebi na smarti pozove, 
I razruši carstvo od Dušana 
Kano mravi' slabahne domove: 
A Lazaru na nebu prinade 
Zlatni vienac što na zemlji pade. 

f zaludu braneći ga gine 

Jug-Bogdane s' devet Jugovića, 
I gorući kako plamen sine 

Mač vitežki Miloš Obilića; 

Zelud za njim padnu junačine 
Golubanić, Kosančić, Toplića: 
Bog bo hotie da njih sila jaka 
Bude starta silom od Turaka'. 


Tađ od straha divljih Janjičara' 
Izseli se skup od vila' sveti, 
Samo ona koja piesme stvara 
U pitomi Dubrovnik odleti, 

I javorim divnije' guslara 
Jad i tugu naroda posveti; 
Ta i meni sad o krilu stoji, 
I mierilom sve mi rieči broji. 

A ostale bez hlieba, bez soli 
Tamo lete gdje ih tjera muka: 
Koju sarce od milosti boli 
Sliedi trage kneževskih unuka; 
A ka boja i mejdana voli 
Hrabri kriepost Zmaj-Despota Vuka 
I kad Marko pušti smartnog duva, 
Udesni mu buzdovan sačuva. 


Dugo ona po narodu čeka, 

Da se momak takovi porodi, 
No prolazom godina* i vieka? 
Njemu nitko sličan ne izhodi, 
Dokle stane u jedan put zveka 
Britkie' mača', borba o slobodi 
I Petrović na Topoli sine, 

Da prosvietli obraz domovine. 

Tko njegove gorostasne boje 
Dostojnijem riečim da spoviede ? 
Gdje junake pušta Gjorgje svoje 
Svuda Sarblji vragove pobiede; 
Niedne sile oni se neboje 
Dok takvoga vojevodu sliede; 
On se Turcim javlja marki lave 
A Sarbljima bielo jagnje slave. 


Tad k6 mati što rodjenog' sina 
Domišljatom ljub'vom odhranjiva , 
Uzme Vila hrabroga Sarbina, 
Obranom ga nebeskom pekriva: 

Š njom.on slomi zastave Turčina, 
Š njom iz ognja on se spasi živa 
S pod Rudnika, na polju Mišaru 
Na Sienici, Drini i Vračaru. 

A na razglas junačkog inada 
Nemanjića or6 dvojeglavni 
S' pod pećine kriepkog Bijograda 
Otrese se od okova' tavni', 
I na zide slobodjenog grada 
Jednom pandžom nosi karstaš slavni, 
A drugome carnilom povite 
Zlatne ključe Bosne kamenite. 


.I posmiehom radosnijem nada 
Našoj Vili lice obveseli , 

Te ufanjem ona sniva mlada . 
Već buduće slave danak bieli: 
No što čeka da od davnih jada' 
Ljubimac joj rane sve izcieli; 
Novom strielom sarce joj probode 
I gore joj namami nezgode. 


_ 4 — 


Kako Gjorgje, nakon težkog truda 
Obazre se da si znoj otere, 
Svud slomjena vidi sarbska uda 
I sarce mu ženski jauk dere, 
Ovdje starci, dieca viču tuda, 
Plaču ljabe, proklinju matere, 
A Sarbiji prieti tursko žvalo... 
I junake sve boj pozobalo. 


»Rus i Turčin sad su mir sklopili, 
»Tko će dakle veće nam pomoći? 
Viećnici su njemu govorili ; 
»Hajd'mo, hajd'mo, dokle 'e u nas moći, 
»Porad tebe sva Sarbija cvili 
»Kad ti podješ, mir će i njoj doći.“ 
Jedan veli: ,to je carska volja“ 
Veli drugi: to božija volja.“ 

»Kad je tako“ junak jedva reče: 
»Višnja volja neka se izpuni.“ 
Gospodske se svuče tu odieće 
I ostade u prostačkoj vuni : 

Te, k6 hajduk što se noću kreće, 
Prie neg zorom nebo se okruni, 
Skupi pamet, sarce u se stisne, 

I od kraja lahki čun odtisne. 


Zaman Vila na udesnom času 
Novijem ga razbludam obkoli: 
Pram od vlasi' niz ramena razsl , 
Zakune ga silom njedar' geli', 

I žamani groznim plačom zast 
Rajsko lice, da do neba boli, 

Jer nesviestna, sliepa, bez pameti 
Preko Save ednič g' osud kleti. 

A žalostna u sred Cidanlije 
Ona osta, da nevolje broji, 
I karstašom odbačenim krije 
Gardnu ranu, što joj parsi dvoji: 
I ovako u sve glase lije 
Ljutu bolest što u sarcu goji: 
»Kuda Gjorgje, od Boga ne naša'! 
»Sarbsko sunce, kuda si nam zaša'? 


sKoja te je neman osliepila, 
I što biežiš ludo bez potrebe? 
Nije | ovo ona zemlja mila 
Za koju si sam posvetio sebe? 
Ova čeljad nie | se s tobom bila? 
. Niesu !' digle ove ruke tebe? 
Kako si im ljubav nagradio ? 
Sirotinju komu s" ostavio ?“ 

»0 slobodo, sama naša hvalo ! 
Malo li se za te proli karvi? 
Plačnie* žartva' učini se malo ? 
Malo narod za te se izmarvi? 
Pak će sve to bit u ništa palo, 
I vratit se mora zulum parvi? 
Jel' moguće da te od nas tiera 
Jednog Gjorgja pomamna neviera ?“ | 


»Neumarla ti si kćer Božija 

Za viečnosti divno porodjena, 

I tvoj požar kada zemlju zgrija 
Viekom osta š njime razžežena ;.- 
Tvoje lice jednom gdie zasija 

Tu robovskog nij' se strašit pliena, | 
Jer kad prispie uredjeno doba 
Ti junakom gradiš tavna roba!“ 

>A kuda se, Gjorgje, ti skitao 
Grieh u sarcu sobom svud*' nosio ! 
Od tavnice jedva iztekao, 
Sred sievernih burja' se lomio 
Tudje ruke sramno celivao 
Slanog hlieba milostinje ijo! 
I kad rodnog kraja dostignuo 
Bez sviedoka tada poginuo !“ 


Kako Vila taku rieč izusti, — 
Na Sarbiju tužno se razžali, 
Okol sebe stisne oblak gusti, 
Zakrije se žalostnoj obali; 
I sudbini svojoj zemlju pusti, 
Koj se opriet svi su trudi mali; 
Pa kao ptica kada skoro parhne 
Put svog neba bšrzo se odvšarhne. 

Nr. 
Sarbija, godine 1813. 
Mili Bože čuda velikoga! | 
Da je komu stati, te gledati 
Kako Ture plieni roba svoga, 
I oruže od naroda hvati! 
Goni, globi kneza i uboga, 
Gazi, tjera, prebija i mlati; 
Od njegove krute divljačine 
Ciela zemlja propada i gine. | 


No je Sarbska zemlja sobom jaka 
I slovinski narod uztarpljivi; 
On podnosi jada svakojaka 
Šuti, tarpi, nigda s' ne protivi! 
Al u njemu dnša od junaka 
Kad uzavri sva je oganj živi; 
U osveti lica ne odvratja 
I ukupno sve karvnike platja. 

Tako gdjegodj u sred tihe noći 
Kod Napule, s Vezuva planine 
Strahoviti dim i oganj skoči 
I do neba lete žarke stine ; 
Niz bardo se živa vatra toči 
I pod njome svaka zelen gine; 
Te gradove obara, i krije 
Erkolana, Pompeju, Stabije. 


O Rudniče viečna tebi hvala! 
Vječno bio puku u pameti! 
Jer najprie domača zastava 
Tvoje stiene plamenom posveti, 
Pa i druga užasna poplava 

= Iz tvog krila najprije izleti, 
Te pod bičom prignutom narodu 
Opet davnu povrati slobodu. 


=> B1. 


Slava tebi Sarbska zemljo stara 

Sa viečitim tvojim planinama ; 
Slava šumam tvojim punim čara 
Nepredielnim tvojiem vodama ; 
Slava suncu što t' sinove stvara 
Silne dušom, silne _mišicama 
Kojim siaje tvoje carsko lice 
Svedj veselo kako vid danice. 


o“ 


A i tvoje bit će slavno ime 
Knez-Milošu dokle bude svieta, 
Jer otačtvo u najtuže vrime 
Samo dobi od tebeka svieta; 

A tvim umom kak i mačom tvime 
Ispuni se narodna osveta: 

No kako si toli slavan bijo 

Pa tako še skoro pocarnijo ? 

U dubokom sarcu ti s* izleže 
Ta prokleta pohlepa od vlasti, | 
I ona ti cielu ćud ražeže 
I ugasi sve krepostne strasti, 
Na oči ti zavezu priveže, 
Dogoni te do zadnje propasti, 
Te i karvi pravednije' ljudi 
Sramne ruke kipe € odasvudi. 


Al je slaba svaka ljudska sila 
Koju ljubav ljudi' ne podpire: 
Samosilju sam Bog lomi krila, 
Sam Bog puku ruku sva prostire; 
Pa odkle ti dodje vlasti žila 
Pedepsa ti odtle i izvire, 

oIti sada na očigled svietu 
S tvim prikorom kažeš našu štetu. 

HE. | 
Povratak Karagjorgja u Sarbiju 

Sitne tmine nebeskoga svoda 

Skoro bieže iz pred novog zraka, 

I bojama različnoga roda 

Već slobodno stvar ustreptja svaka; 

Glasne tice kod tekućih voda! 

Slavu poju pridobitog mraka 

I kao vojno s milosnoga stana 

Uzdiže se slavni kralj od dana'. 


On s preštolja rumenog istoka 
Svakom siplje u sarcu veselje, 
I kriepostiu viekovitog oka 
Pomladjuje čoviečanske želje; 
Ali nitko tog ne čeka roka 
Ni tak vlada s njime sve dreselje 
Kako putnik što pohlepno ište 
Zavičaja ljubjenog zemljište. 

: 6 * 

Četvarto je veće teklo lieto 
Odkad Gjorgje privaren ostavi 
Otačbine svoje miesto sveto 
I put ruske zemlje se odprarvi, 
Kad ne snoseć tudjinstvo prokleto 
Iznova se na Dunavu javi 
Bistrim okom visokoga čela, 
Sarcem punim junačkie' diela'. 


On pokornim pogledom zahvali 
Zrak milostni što mu kraj odkrije, 
I u slabi čunak se uvali 
Za doteć se liepe Šumadije; 
Sam ga prati jedan momak mali 
Vierni Naum s bojne Thesalije 
Svedj pripravan za svog gospodara 
Poginuti smarti od handžara. 

Skoro voda k zemlji ih dotjera 
I na suho skokom junak skoči . .. 
Tu ga nova namieri namiera 
Uspomena' roj ga tu obtoči 
Davnie" lieta, turskije' potjera" 
Trudnie' dana', nespavanie' noći': 
Te i vojske uredjene k boju 
Vidi varviet na zapovied svoju. . . . 


Ganut na te mile uspomene 
Uzigra mu sarce u parsima, 
I prignuvši s' do zemlje zelene 
Poljubi ju sinovnim ustima 
Te zavikne: ,Primi, mati, mene 
»Darži sina u kriepkim njedrima 
»On je došć za te dignut s jada, 
»On je s tobom već za vieke sada.“ 


% 

Rekao bi da na ljubke rieči 
Carna mu se zemljica odzove; 
On ustane i liepši i veći, 

Po žilam mu teku sile nove ; 
Vrana kosa teče mu niz pleči, 
Svietlu mu se plemenite čo'e; 
I nepoznan iz daržave tudje 
Karagjorgje u Sarbiju udje. 


Sred zarasle dubrave spletene 
Laganim se stupajem uputi, 
Gdje bor tjera kite sv6 zelene 
I varhom se vita jela žuti ,. 
Johe, hrasti, lieske uvijene 
I javori granama razsuti', 
Kano gustom za sunca koprenom 
Njega sitnom tu zakriju sienom. 

Tu cielomu svietu u osami 
Svaka ljudska trieska viečno muči , 
Lomeći se samo po granami 
Plahi vietar i dan i noć buči; 
I potajno gdjegodj u šumami 
Divfji golub o milosti guči, 
A romonom izmedj rosne trave 
Pritaka se žubor od Morave. 


Junak ide, ništa ne govori 
Vas zadubljen u visokoj misli; 

. Sva mu duša u očima gori 
Svi su mu se čela luci stisli, 
U sarcu mu ljuti boj se bori 
Odsvud su ga ratovi pritisli, ... 
Al gla, časom razvedri mu s' lice 
I ustreptu radosno zenice. 


zr 


Šta to pieva dievojka kod stada? 
Vietar mu je ove glase snijo : 
»Kada Gjorgje Sarbijom zavlada, 
»Svojiem je krilom zakrilijo . 

. »Od Kosova tja do Beograda: 
»Vako Gjorgje Drini govorijo: * 
»Na barzo će i to vreme doći 
»Kada ću ja i tebeka proći“... 


. Na oči mu suze udariše: 
»Mili Bože na svem tebi hvala“ 
Vapijuči junak tad uzdiše, 
»Gdj'e spomena od mene ostala 

> »Koja ne smie poginuti više 
»Kako me je piesma pripievala : 
»Svedjer slavno bit će moje ime 
»Bez zla straha da mu udi vrime.“ 

U to mu se na desnoj objavi 
> Siromaška huda kolebica 
Iput nje se odma? on upravi -. 
Željan vidjet iskarnjega lica, 
I na pragu skoro mu se javi 
Ostariela slaba domačica ; 
 »Slava Bogu“ putnik veli njo'zi: 
Ona njemu: ,Gospodi pomozi.“ 


»Je | vam težko puinici neznani 
.»Po gustome garmu putovati ? 
»Počinite malo u zastrani, 
»Pokoj će vam sile pridodati. 
»Stan je prazan, svi su mladji vani, 
»Sama osta: nevaljala mati, | | 
zAl s nebojte i ona će sama 
»Dobar ručak ugotovit vama.“ 

Kak doreče pomnjiva starica 
Čisti stolac pred njima iznese, | 
Pa otide da s punih košnica" 
Brižnie' pčela sladki plod istrese ; . 
Te im stavi za razvedrit lica 
Rujna soka vinoplodne rese, 
] prestare znake od milosti 
Brašno i s6, čim se slave gosti. 


Naglo Gjorgje za stolom si sieda 
Prekarstiv' se močim po zakonu: 
»Blagosovjen, reče, kus od meda 
pŠtono sarbske ruke mi poklonu! 
Koli san se ovog ja obieda 
»Uželijo grubom u progonu! 
»Tako ti se, babo, pčele mile 
»Do godine na dvoe razroile! 

»No eto me sad kod svojeg roda 
»U sred krila etačbine svoje, 
»Veće niednih ne pamtim nezgoda', 
»Sve što dušom željah sve je moje! 
»Ova zemlja meni život poda, 
»Njene ruke diečkom me odgoje... 
»Kada ću se licah nagledati 
»I milenih piesmah naslušati?“ 


Tad uskoči na naguh lagani" 
I težačke kose se dohvati; 
Zeleli se odma' po poljani 
Kamo čuje mobu pripievati : 
»Zaran mobo, do kraja zarani 
»Za kraj? su vam darovi bogati, 
»Navalite, mobo moja pod veće 
»Bit će vama bielo jagnje doveće.“ 
















Te se njima tude on pridruži < 
no Bez odmora žanjeć do večera: 
“nade se da ga nadžnju muži 
No nitkomu nije ni primiera: iš. a 
< Bojnih mišic' junački se služi < ———— 
a, I do kraja mobu sam dotjera, Ji pate 
> Znoj mu kipi niz svakoju dlaku 

A svi divnom čude se težaku. ————— 

